OpenLLM-France/wikimedia huggingface dataset:
# Haven Shepherd

Haven Shepherd (Província de Quang Nam, Vietnam, 2003) és una model i atleta paralímpica.
Va perdre les cames quan els seus pares van fer explotar una bomba suïcida perquè consideraven que mai serien acceptats perquè no estaven casats i el divorci al Vietnam era tabú. La nena, que en aquell moment tenia 20 mesos i el seu nom de naixement era Phuong Twi Do, va ser adoptada per la família de Rob i Shelly Shepherd, que la dur a Cartago, Missouri, als Estats Units. Aquesta família ja tenia sis fills.
Amb quatre anys va començar classes de natació, i després va estudiar en acadèmies de formació especialitzades dels Estats Units. A través de l'entitat Models of Diversity treballa per animar a d'altres persones a tirar projectes endavant malgrat les dificultats. Es va classificar per participar en els jocs paralímpics del 2016 i el 2018 entrenava per classificar-se pels del 2020 i somniava en ser esteticista i conèixer els seus avis biològics i la seva germana del Vietnam. No guardava cap rancor als seus pares, diu que li van donar "la millor vida imaginable". El 2018 fou considerada una de les 100 dones més influents per la BBC.

## Referències

* 1 2 «Teen whose legs were blown off when her parents killed themselves using EXPLOSIVES is now a Paralympic hopeful and model» (en anglès), 28-09-2017. [Consulta: 14 gener 2019].
* 1 2 Press, Associated. «Paralympic swimming hopeful Haven Shepherd's journey prompted by suicide» (en anglès), 23-11-2018. [Consulta: 14 gener 2019].
* ↑ Thomas, Tess. «14-year-old Haven Shepherd makes a splash as a swimming sensation and advocate for para-athletes», 07-02-2018. Arxivat de l'original el 2018-08-10. [Consulta: 14 gener 2019].
* ↑ News, C. B. S. «Haven Shepherd shares her story on CBS Sports' 'We Need to Talk': How to watch» (en anglès), 06-07-2018. [Consulta: 14 gener 2019].
# Hüseyin Rahmi Gürpınar

Hüseyin Rahmi Gürpınar (Istanbul, 17 d'agost del 1864 - 8 de març del 1944) fou un escriptor turc, el més popular de Turquia entre 1890 i 1930. Va començar a escriure a l'edat de dotze anys i va publicar per primer cop als 20.
Va escriure 40 novel·les i dotzenes de novel·letes a més d'algunes peces de teatre. Els principals són:
* Şık (L'esnob), 1888
* İffet (Iffet), 1897
* Mutallaka (La divorciada), 1898
* Mürebbiye (La governanta), 1898
* Metres (La mestressa), 1900
* Tesadüf (Trobada ocasional), 1900
* Şıpsevdi (Sempre enamorat), 1901
* Gulyabani (L'Ogre), 1912
* Cadı (La bruixa), 1912
* Tebessüm-i Elem (Un somriure trist), 1914 (publicat el 1923)
* Son Arzu (L'últim desig), 1918
* Cehennemlik (La Damnada), 1919
* Hakka Sığındık (Déu ens conservi), 1919
* Tutuşmuş Gönüller (Cors en flames), 1922
* Billur Kalb (Cor de cristall), 1924
* Meyhanede Hanımlar (Dames en una taverna), 1924
* Ben Deli Miyim? (Estic boig?), 1925
* Utanmaz Adam (El cínic), 1930

## Referències

* ↑ İz, Fahīr. "Ḥusayn Raḥmī". Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 3 de juny de 2016 <http://referenceworks.brillonline.com/entries/encyclopaedia-of-islam-2/husayn-rahmi-SIM_2995>
* ↑ Nom propi

## Enllaços externs

* http://www.odevara.com/odev/192/id.16099.1.html Arxivat 2011-10-08 a Wayback Machine.
* http://www.bilgilik.com/makale/edebiyat/sair_ve_yazarlar/huseyin_rahmi_gurpinar_odev.html
* http://www.edebiyatogretmeni.net/huseyin_rahmi_gurpinar.htm
# III Premis Turia

Els III Premis Turia foren concedits el juliol de 1994 per la revista valenciana Cartelera Turia amb la intenció de guardonar les persones i col·lectius que haguessen destacat l'any anterior en qualsevol de les categories i seccions que cobria la revista: cinema (pel·lícula espanyola i estrangera, actor i actriu), teatre, arts plàstiques, literatura, gastronomia, mitjans de comunicació, esports, música, literatura, etc. La llista de guanyadors era escollida per l'equip de redactors i col·laboradors de la revista. En aquesta edició es van incloure els premis a la millor pel·lícula i a la millor actriu porno. La guanyadora, la britànica Sarah Young, va visitar València i es va fer una foto amb el president Joan Lerma.
El premi consistia en una estàtua que imitava la que sortia a la mítica pel·lícula El falcó maltès (1950) de John Huston.

## Guardons

Els guanyadors de la segona edició foren:
| Categoria | Premiat | Labor premiada |
| Millor Pel·lícula Espanyola | El sol del membrillo | Víctor Erice |
| Millor Pel·lícula Estrangera | Nens robats | Gianni Amelio |
| Millor Opera Prima | La ardilla roja | Julio Medem |
| Millor Actor | Juan Echanove | Madregilda |
| Millor Actriu | Emma Suárez | La ardilla roja |
| Menció especial de cinema | Francisco Regueiro | Pel conjunt de la seva cinematografia |
| Millor contribució teatral | Cristina Fenollar, Victoria Salvador i Amparo Ferrer (La Pavana) | Pánico de contenido |
| Menció especial teatre | Dagoll Dagom | 20 Anys |
| Millor contribució gastronòmica | Óscar Torrijos | - |
| Millor contribució literària | Juan Marsé | El embrujo de Shanghay |
| Millor contribució als mitjans de comunicació | Maruja Torres | |
| Menció especial literatura | Tres i Quatre | 25è Aniversari |
| Millor contribució esportiva | Mar Valencia Francisco Camarasa | |
| Millor contribució musical | Inma Lázaro del Centre Cultural i Social de Bancaixa | per la seva programació en l'apartat de Nits de Jazz; |
| Millor contribució a les arts plàstiques | Equip gestor de l’IVAM | -- |
| Premi Especial | Societat Coral El Micalet | -- |
| Premi Especial Humor | Luis Sánchez Polack | -- |
| Millor pel·lícula porno «El rincón del piu» | Hidden obsessions | Andrew Blake |
| Millor Actriu Porno Europea | Sarah Young | - |
| Premi Huevo de Colón | J. J. Pérez Benlloch Paco Roig | Per un València campeó |

## Referències

* ↑ Manuel Salvador i Jardí 50 anys de Cartelera Turia. Una publicació insòlita en el sistema comunicatiu valencià, p. 42
* ↑ Cartelera Turia número 1571, catàleg a librosvobiscum
* ↑ Del porno considerado como una de las bellas artes, Levante-EMV, 17 de maig de 2013
* ↑ Web de Bodegas Vinetur, guanyadores d'un premi a la XXI Edició, amb una foto de l'estatueta
* ↑ Guardonats als III Premis Turia al web de Cartellera Turia
* ↑ Filmografia de Pau Recha a Nosferatu, revista de cinema

## Vegeu també

* Fotogramas de Plata 1993
* Medalles del Cercle d'Escriptors Cinematogràfics de 1993
* VIII Premis Goya
* III Premis de la Unión de Actores
* 38a edició dels Premis Sant Jordi de Cinematografia
# Sembahap Perumal

Tammita Ralahami de nom personal Sembahap Perumal fou un noble singalès que era el gran camarlenc del rei Dharmapala (1551-1552) el 1553 fou nomenat regent al lloc de Vidiye Bandara, quan aquest va fugir degut a les pressions del virrei Afonso de Noronha.
Llavors, sota petició portuguesa, va demanar al rei de convertir-se al cristianisme però aquest va donar llargues a l'afer dient que en aquell moment no era convenient per l'oposició dels seus súbdits però entregava un jove príncep fill del seu antecessor, per ser criat a Goa com un cristià. Quan el rei i el regent van declarar no poder pagar els 20.000 pardaos, el regent Sembahap Perumal fou enviat presoner a un vaixell com a garant del deute; finalment va poder pagar 5000 pardaos i alliberat amb la promesa de pagar la resta en un any. Poc després el virrei va abandonar l'illa i Vidiye Bandara, ja considerat el cap del partit nacional contra els portuguesos, va retornar al poder.
Sembahap Perumal ve ser desterrat a Goa l'any 1555 on el seu amic Francisco Barreto era governador (1555-1558) i li va donar una càlida acollida i amb el temps el va convèncer per batejar-se com a Francisco. Un temps després fou enviat a Kotte acompanyat del franciscà Villa de Conde, on va recuperar la seva posició de gran camarlenc (Vidiye havia mort a Jaffna i Dharmapala ja havia arribat a l'edat).
Konappu (després rei de Uda Rata com Wimaladharmasurya, va fugir a Colombo el 1582 on fou rebut per Dharmapala que li va donar com esposa a la filla de Sembahap Perumal que en aquesta època ja hauria mort.

## Vegeu també

* Colònia portuguesa de Ceilan
* Vidiye Bandara

## Notes

* ↑ El nom Perumal és un títol dravídic que sovint fou donat pels reis singalesos als seus alts oficials indis de la cort; el títol es posava al darrere del nom personal
* ↑ dada incerta ja que Bhuvaneka Bahu VII no tenia fills mascles; potser es refereix a un fill de Vidiye Bandara, per tant germanastre de Dharmapala
* ↑ per una intriga entre el rei Mayadunne de Sitawaka i els portuguesos

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Ortigosa de Cameros

Ortigosa de Cameros és un municipi de la Rioja, a la regió de la Rioja Mitjana, dins la subcomarca de Camero Nuevo. La seva activitat econòmica es basa, principalment, en la ramaderia, l'explotació forestal, la indústria maderera i el turisme rural. La seva patrona és la Verge del Carmen, la festa de la qual se celebra el 16 de juliol.

## Història

L'origen del seu nom prové del terme llatí "urtica", que significa ortiga. En el seu territori va haver assentaments prehistòrics, com ho demostren les coves explorades de "La Paz" i de "La Viña", situades en el massís del encinedo, a 1073 metres d'altitud. Segons la tradició, els veïns d'aquesta localitat van participar en la famosa batalla de Clavijo, coneguda perquè en ella va participar, segons la llegenda, l'apòstol Santiago Matamoros sobre un cavall blanc, unit a l'exèrcit de Ramir I d'Astúries contra les tropes musulmanes de Abd al Rahman II.
Va ser un dels tres pobles, al costat de Lumbreras i Villoslada de Cameros que el rei Enric II de Castella donó a Pedro Manrique de Lara per abandonar la causa del rei Pere I el Cruel i passar-se al seu bàndol. En 1482 els Comtes de Treviño reben de mans dels Reis Catòlics el títol de Ducs de Nájera, passant Ortigosa a dependre d'aquest ducat, fins que en 1781 es constituïx en vila realenga. Va tenir per llogaret a El Rasillo de Cameros fins que en 1817 Ferran VII la va declarar vila, i a Peñaloscintos, a 2 quilòmetres del nucli urbà, i que continua sota la seva dependència.
El 18 de setembre de 1932 es va col·locar la primera pedra del pantà González Lacasa, amb la presència del President de la República Niceto Alcalá Zamora i d'Indalecio Prieto, amb el que les millors terres cultivables van desaparèixer. De totes maneres, durant la postguerra es va observar una tendència creixent del Barri de l'Iregua a causa de la regulació de les aigües de l'embassament.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Beta de la Cabellera de Berenice

Beta de la Cabellera de Berenice (β Comae Berenices) és l'estel més brillant a la constel·lació de la Cabellera de Berenice, amb magnitud aparent +4,23. Relativament propera al sistema solar, s'hi troba a només 29,9 anys llum de distància. L'estel conegut més proper a ell és GJ 3801, distant 4,5 anys llum.
Beta de la Cabellera de Berenice és un nan groc no gaire diferent del Sol amb un tipus espectral G0V. Amb una temperatura efectiva de 6.000 K, és uns 280 K més calenta que el Sol, i és un 37% més lluminosa que aquest. El seu paràmetres de massa i diàmetre són un 10% majors que els de el Sol. La seva metal·licitat —mesurada pel contingut de ferro en relació al d'hidrogen— sembla major que la solar, al voltant d'un 7%. Amb una velocitat de rotació doble que la del Sol, presenta també activitat magnètica, incloent-hi erupcions i taques estel·lars, en un cicle de 16,6 anys i un possible cicle secundari de 9,6 anys. Encara que més jove que el Sol, no hi ha acord sobre la seva edat, que segons la font consultada pot ser de 1.700, 4.100 ó 4.400 milions d'anys.
Beta de la Cabellera de Berenice pot tenir un company estel·lar proper, detectat només per espectroscòpia, que no ha estat confirmat. Estudis duts a terme mitjançant la tècnica de velocitat radial no han detectat planetes al seu voltant.

## Referències

* ↑ «The Physical Basis of Luminosity Classification in the Late A-, F-, and Early G-Type Stars. I. Precise Spectral Types for 372 Stars» (en anglès). Astronomical Journal, 4, 4-2001, pàg. 2148–2158. DOI: 10.1086/319956.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Gerard T. van Belle «Directly determined linear radii and effective temperatures of exoplanet host stars» (en anglès). Astrophysical Journal, 2, 23-03-2009, pàg. 1085–1098. DOI: 10.1088/0004-637X/694/2/1085.
* 1 2 «Lithium abundance patterns of late-F stars: an in-depth analysis of the lithium desert» (en anglès). Astronomy and Astrophysics, 12-06-2018, pàg. 55–55. DOI: 10.1051/0004-6361/201732209.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ «Abundances in beryllium-deficient F stars» (en anglès). Letters of the Astrophysical Journal, 1986, pàg. 762–770. DOI: 10.1086/164646.
* 1 2 3 Beta Comae Berenices (Solstation)
* ↑ «Beta Comae Berenices» (en anglès). SIMBAD (Centre de Dades astronòmiques d'Estrasburg). [Consulta: 23 maig 2021].
* 1 2 «Beta Comae Berenices» (en anglès). Stars. Jim Kaler. [Consulta: 23 maig 2021].
* ↑ Beta Comae Berenices Arxivat 2016-03-04 a Wayback Machine. (The Bright Star Catalogue)
# Iota d'Andròmeda

Iota d'Andròmeda (ι Andromedae) és una estrella de la constel·lació d'Andròmeda. És una nana de la seqüència principal blava-blanca de la magnitud aparentn +4,29. Està aproximadament a 503 anys llum de la Terra.

## Referències

* ↑ «Contribution aux recherches de photometrie photoelectrique dans la Galaxie». Publications de l'Observatoire de Haute-Provence, 1959, pàg. 52.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 John Landstreet «Abundances determined using Si ii and Si iii in B-type stars: evidence for stratification» (en anglès). Astronomy and Astrophysics, 14-02-2013, pàg. A30. DOI: 10.1051/0004-6361/201220671.
* ↑ «A stellar rotation census of B stars: from ZAMS to TAMS» (en anglès). Astrophysical Journal, 1, 22-09-2010, pàg. 605–619. DOI: 10.1088/0004-637X/722/1/605.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
# KQ de la Vela

KQ de la Vela (KQ Velorum) és un estel variable en la constel·lació de Vela.Té magnitud aparent mitjana +6,09 i es troba a 496 anys llum de distància del Sistema Solar.
De tipus espectral A0p, KQ de la Vela és un estel peculiar amb sobreabundància de certs elements químics i amb un camp magnètic intens i variable. El seu camp magnètic efectiu, Be aconsegueix el valor de 2089 G. És també una variable Alfa² Canum Venaticorum —com Alioth (ε Ursae Majoris) o IM Velorum—, de qui la lluentor fluctua 0,02 magnituds, i és gairebé imperceptible.
KQ de la Vela té una temperatura efectiva de 10.700 K —11.600 K segons una altra font— i brilla amb una lluminositat 109 vegades major que la del Sol. No obstant això, és en longituds d'ona de raigs X on KQ Velorum exhibeix una notable lluminositat, aconseguint 3577×10$^{20}$ W; en aquesta part de l'espectre és 184 vegades més lluminosa que Vega (α Lyrae) i 127 vegades més lluminosa que Phecda (γ Ursae Majoris), també estels A0V.
Amb un radi 3 vegades més gran que el radi solar, la massa de KQ de la Vela és de 2,85 masses solars i té una edat estimada de 263 milions d'anys, havent transcorregut gairebé 2/3 de la seva vida com a estel de la seqüència principal.

## Referències

* ↑ Afirmat a: Catalogue of two dimentional spectral types for the HD stars, Vol. 2. Indicat a la font segons: SIMBAD. Data de publicació: 1978.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Oleg Kochukhov «Interferometry of chemically peculiar stars: theoretical predictions versus modern observing facilities» (en anglès). Monthly Notices of the Royal Astronomical Society, 2, 23-07-2014, pàg. 1629–1642. DOI: 10.1093/MNRAS/STU1259.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ V* KQ Vel -- Variable Star of alpha2 CVn type (SIMBAD)
* 1 2 Glagolevskij, Yu. V. «Magnetic-field dependence of chemical anomalies in CP stars». SAO/NASA ADS Astronomy Abstract Service. pp. 244-256.
* ↑ KQ Velorum (General Catalogue of Variable Stars)
* 1 2 Hubrig, S.; North, P.; Schöller, M. «Evolution of magnetic fields in stars across the upper main sequence: II. Observed distribution of the magnetic field geometry». SAO/NASA ADS Astronomy Abstract Service. p. 475.
* ↑ Schröder, C.; Schmitt, J. H. M. M. «X-ray emission from A-type stars». SAO/NASA ADS Astronomy Abstract Service. pp. 677-684.
* ↑ Kochukhov, O.; Bagnulo, S. «Evolutionary state of magnetic chemically peculiar stars». SAO/NASA ADS Astronomy Abstract Service. pp. 763-775.
# Kappa Canis Majoris

Kappa Canis Majoris (κ CMa / 13 Canis Majoris / HD 50013) és un estel a la constel·lació del Ca Major de magnitud aparent +3,51. No té nom propi habitual però a la Xina, amb a Aludra (η Canis Majoris) i a estels de la Popa, era conegut com a Hoo She, «l'arc i la fletxa». Es troba aproximadament a 790 anys llum del sistema solar.
Kappa Canis Majoris està catalogat a la base de dades SIMBAD com una subgegant de tipus espectral B1.5IVe, encara que alguns autors la consideren un estel de la seqüència principal. Té una temperatura efectiva de 24.100 K i és unes 34.000 vegades més lluminosa que el Sol. El radi i la massa de Kappa Canis Majoris són difícils d'avaluar. D'acord amb la paral·laxi mesurada pel satèl·lit Hipparcos, té un radi sis vegades més gran que el del Sol, encara que per a un estel de la seqüència principal hauria de ser inferior a aquest valor. Amb una massa entorn de deu masses solars, la seva edat s'estima en onze milions d'anys.
Kappa Canis Majoris rota molt de pressa; diferents mesures estableixen una velocitat de rotació entre 220 i 243 km/s, entenent aquest valor com un límit inferior. A conseqüència d'això, és una estrella Be –similar, per exemple, a Gomeisa (β Canis Minoris)–, i és Kappa Canis Majoris una de les estels Be més brillants de l'hemisferi sud. Estudis d'interferometria han posat de manifest que el disc de matèria que l'envolta és asimètric. Així mateix, està catalogada com a variable eruptiva Gamma Cassiopeiae, amb una fluctuació en la seva lluentor de 0,19 magnituds.

## Referències

* ↑ «Spectroscopic analysis of southern B and Be stars» (en anglès). Monthly Notices of the Royal Astronomical Society, 1, 1r agost 2006, pàg. 252–262. DOI: 10.1111/J.1365-2966.2006.10655.X.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 Michel Curé «Stellar parameters and H α line profile variability of Be stars in the BeSOS survey» (en anglès). Monthly Notices of the Royal Astronomical Society, 4, 03-01-2018, pàg. 5287-5299. DOI: 10.1093/MNRAS/STX3075.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* 1 2 Kappa Canis Majoris - Be star (SIMBAD)
* ↑ Allen. Courier Dover Publications. (en anglès). ISBN 0-486-21079-0.
* 1 2 3 Levenhagen, R. S.; Leister, N. V. «Spectroscopic analysis of southern B and Be stars». SAO/NASA ADS Astronomy Abstract Service. pp. 252-262.
* 1 2 Meilland, A. et al. «An asymmetry detected in the disk of κ Canis Majoris with AMBER/VLTI». SAO/NASA ADS Astronomy Abstract Service. pp. 73-79.
* ↑ Kappa CMa (General Catalogue of Variable Stars)
# Kappa d'Aquari

Kappa d'Aquari (κ Aquarii) és una estrella binària de la constel·lació d'Aquari, l'aiguader. És coneguda també amb el nom tradicional de Situla, que deriva del Llatí i que significa "gerra d'aigua".
La component primària, Kappa d'Aquari A, té una temperatura de superfície de 4550 K i està classificada com a estrella gegant taronja del tipus K de la magnitud aparent +5,04. La seva companya, Kappa d'Aquari B, està localitzada a 98,3 segons d'arc i és de la magnitud aparent +8,8. Situla està a 234 anys llum de la Terra.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 Martin Asplund «Chemical similarities between Galactic bulge and local thick disk red giant stars» (en anglès). Astronomy and Astrophysics, 2008, pàg. 21–25. DOI: 10.1051/0004-6361:200809398.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Afirmat a: Gaia DR3. Indicat a la font segons: SIMBAD. Llengua del terme, de l'obra o del nom: anglès. Data de publicació: 13 juny 2022.
* ↑ «High-resolution spectroscopic survey of 671 GK giants. I - Stellar atmosphere parameters and abundances» (en anglès). The Astrophysical Journal Supplement Series, 12-1990, pàg. 1075–1128. DOI: 10.1086/191527.